På TV2 Nords programredaktion drømmer de om nisser, julehjerter og guirlander, og derfor beder de nu om hjælp til at pynte det lidt kedelige redaktionslokale op. - Vi kunne jo et eller andet sted godt selv sætte os til at klippe og klistre derhjemme, men det er da meget sjovere at bede nordjyderne om hjælp. Og så må vi jo se, om vi er så heldige at få noget julepynt tilsendt. Vi vil selvfølgelig engang imellem lave en lille status på, hvordan det står til med julepyntningen i lokalet, siger chefredaktør Ingrid Buch. Den 20. december trækker vi lod om en julekurv med lækkerier blandt alle dem, der har bidraget til at bringe julestemningen ind i redaktionslokalet. Hvis du har lyst til at deltage så send dit julepynt til: TV2 Nord Søparken 4 9440 Aabybro Mærk kuverten "julepynt" og angiv tydeligt adresse og eventuelt telefonnummer, så vi kan komme i kontakt med dig, hvis du er den heldige vinder af julekurven.

Opsummering:
Julen nærmer sig med hastige skridt, og på TV2 Nord kæmper vi for at komme i julestemning. Men julepynten er blevet væk, og derfor har vi brug for din hjælp.